stanford-oval/wikipedia huggingface dataset:
ישיבת בני רחל
הקמת הישיבה

באמצע שנות התשעים, רכשה עמותת "בני רחל", יחד עם הרב בני אלון והרב חנן פורת, מתחם מסחרי המכונה "בית המכולות" מידי שלושה אחים ערבים נוצרים, על כביש 60 בסמוך לקבר רחל, עליו בנויה הישיבה היום.
העסקאות נעשו באמצע שנות התשעים, בזמן הסכמי אוסלו, כאשר קבר רחל היה יעד למתקפות טרור תמידיות.
יהודים לא יכלו להיכנס למתחם, למעט כניסות בודדות ללימוד תורה למספר שעות ביום. העמותה שרכשה את המבנה, העבירה אותו לידי צה"ל, שהשתמש בו כמוצב צבאי.
עד לבניית גדר ההפרדה סביב מתחם הציון, הותרו כניסות מוגבלות אל המתחם. קבוצות של בחורי ישיבה, הגיעו ללמוד במקום, מספר שעות כל יום.
הרב בני אלון החליט להקים ישיבה במבנה. לאחר משא ומתן שניהל מול הצבא, אושרה הקמת כולל אברכים, שיפעל עד השעה חמש בערב, כשבהמשך תבחן האפשרות להקים במקום ישיבה קבועה. לאחר מכן מינה הרב אלון את תלמידו, הרב אלי אלקסלסי, לעמוד בראשות הכולל ולנהל את המקום. באסרו חג פסח התש"ע נפתח כולל האברכים קבוצה של כעשרים אברכים במקום.
לאחר חצי שנה, הרב אלקלסי ביקש ממפקד עוטף ירושלים ארכה לתלמידים שיוכלו להישאר במתחם עד השעה 22:30 בלילה, והבקשה אושרה.
שנה לאחר מכן, בסיוע של הרב יגאל לוינשטיין, הגיע אלוף פיקוד מרכז דאז, אבי מזרחי, עם יועצים משפטיים, לביקור במתחם הכולל, ואישר בביקורו את הרכישה היהודית של מתחם הישיבה כיום.
בליל תשעה באב תשע"א, מפקד מחוז ירושלים, ניצב ניסו שחם, הגיע לביקור במתחם, ואישר את הלינה במקום.
באותה התקופה ובהמשך לאישור הלינה, אישר ראש המנהל האזרחי, תת-אלוף מוטי אלמוז את חיבור המבנה לתשתיות (מים, חשמל וטלפון).
בשנת התשע"ד הגיעה קבוצה של עשרה בחורים ממכינות קדם-צבאיות שונות - עטרת ירושלים, בית יתיר, בני דוד ועצמונה - כדי לפתוח את הזמן בישיבה החדשה, ישיבת "בני רחל".
שנה לאחר מכן, בשנת התשע"ה, הגיעו לראשונה בחורים לשיעור א' בישיבה ומאז היא התרחבה.
היישוב היהודי בבית לחם

לאחר שאושרה הלינה במקום, הוקמה ישיבת "בני רחל". התלמידים התחילו לישון בישיבה בימי החול, בשבתות, בימים הנוראים, ובחגים.
סביב הישיבה צמח יישוב בו מתגוררות כ-11 משפחות, היישוב מחובר לישיבה, ובו מתגוררים הרמי"ם, האברכים וצוות הישיבה.
מדרשת בני רחל

בתוך הישיבה פועלת מדרשת "בני רחל" ע"ש הרב בני אֵלון. המדרשה מקיימת סיורים לימודיים, הרצאות, ומגוון תוכניות אחרות. ליד המדרשה פועלים מכון מחקר והוצאת ספרים.
ראו גם

ישיבות הקו
ישיבה ציונית
בית מדרש
יחסי אירלנד–קניה

| יחסי אירלנד–קניה |
| --- | --- |
אירלנד: קניה


אירלנד: קניה
שטח (בקילומטר רבוע)
70,273: 580,367
אוכלוסייה
5,268,332: 56,708,094
תמ"ג (במיליוני דולרים)
545,629: 107,441
תמ"ג לנפש (בדולרים)
103,568: 1,895
משטר
רפובליקה

שגרירות קניה בדבלין
יחסי אירלנד–קניה הם היחסים הדיפלומטיים בין אירלנד לקניה. שתי המדינות הן חברות מלאות בחבר העמים הבריטי.
סקירה כללית

אירלנד וקניה חולקות היסטוריה ארוכה של ידידות ושיתוף פעולה פוליטי שהחלה עם הקמת מרכזי מיסיונרים איריים בקניה. שתי המדינות חולקות חוויה משותפת וכואבת של קולוניזציה, מאבק וליברליזציה, ושתיהן מחויבות לבניית חברות חופשיות ודמוקרטיות. קניה קיבלה 9.3 מיליון אירו בסיוע מאירלנד ב-2011. בקניה חיים כ-2,000 אזרחים אירים.
ארגוני המיסיונרים האיריים הקימו מרכזים לחינוך ובריאות בחלקים רבים של קניה. בין אלה מוסדות חינוך ידועים כמו לורטו קולג' לימורו, סנט מרי קולג' בניירובי, סנט פטריק'ס קולג' איטן - ומתקני בריאות כמו בית החולים מאטר. בשנים האחרונות תרמו ארגונים איריים לא-ממשלתיים כמו Goal‏, Trócaire‏, Concern Worldwide ו-Action Aid לתוכניות הומניטריות ופיתוח בקניה. באמצעות Irish Aid, ממשלת אירלנד מספקת מדי שנה 6.5 מיליון אירו לארגונים לא ממשלתיים הפועלים בקניה.
על מנת לעודד ולחזק את הקשר הזה ולהגביר את קשרי הסחר בין שתי המדינות, ממשלת קניה פתחה שגרירות בדבלין ב-2007 ואירלנד פתחה מחדש את שגרירותה בניירובי ב-2014.
יחסים כלכליים

קניה וניירובי מוכרות כמרכז עסקי וכלכלי חשוב במזרח אפריקה. קניה היא מרכז כלכלי חשוב ביותר אשר ממלא תפקיד מוביל באינטגרציה הפוליטית, המוניטרית והכלכלית של הקהילה המזרח אפריקאית.
יש מספר הולך וגדל של חברות איריות שעושות עסקים בקניה וצמיחה ניכרת בסחר בין שתי המדינות. סטטיסטיקות הסחר מראות כי הסחר בין אירלנד לקניה גדל ב-110% מאז 2005, מ-22 מיליון אירו באותה שנה ל-47 מיליון אירו ב-2014.
נציגויות דיפלומטיות

אירלנד מחזיקה בקניה שגרירות בניירובי.
קניה מחזיקה באירלנד שגרירות בדבלין.
יחסי אינדונזיה–פקיסטן

| יחסי אינדונזיה–פקיסטן |
| --- | --- |
אינדונזיה: פקיסטן


אינדונזיה: פקיסטן
שטח (בקילומטר רבוע)
1,904,569: 796,095
אוכלוסייה
284,049,195: 252,259,078
תמ"ג (במיליוני דולרים)
1,371,171: 338,368
תמ"ג לנפש (בדולרים)
4,827: 1,341
משטר
דמוקרטיה נשיאותית: רפובליקה אסלאמית פדרלית ודמוקרטיה פרלמנטרית

היחסים בין פקיסטן לאינדונזיה הם מיוחדים ומבוססים על השקפות דתיות משותפות. אינדונזיה היא המדינה המאוכלסת ביותר במוסלמים בעולם, ואילו פקיסטן היא המדינה בעלת הרוב המוסלמי השנייה בעולם. שתי המדינות חברות בארגון לשיתוף פעולה אסלאמי. פקיסטן מחזיקה באינדונזיה שגרירות בג'קרטה, ואילו אינדונזיה מחזיקה בפקיסטן שגרירות באסלאמאבאד, וקונסוליה כללית בקראצ'י. על פי סקר השירות העולמי של ה-BBC לשנת 2014 40% מהאינדונזים רואים את השפעתה של פקיסטן באופן חיובי, כאשר 31% מביעים דעה שלילית.
היסטוריה

במהלך המהפכה הלאומית האינדונזית עודד מוחמד עלי ג'ינה חיילים מוסלמים ששירתו בצבא ההודי הבריטי לשלב ידיים עם האינדונזים במאבקם נגד הקולוניזציה האימפריאלית ההולנדית של אינדונזיה. כתוצאה מכך, 600 חיילים מוסלמים של הצבא ההודי הבריטי ערקו מהכוחות הקולוניאליים ויצאו קשר עם אינדונזים. מתוך 600 חיילים אלו מתו 500 מהם במלחמה; ואילו הניצולים חזרו לפקיסטן או המשיכו להתגורר באינדונזיה. כהוקרה על סיועם של חיילים מוסלמים מפקיסטן, במהלך חגיגת היובל הזהב האינדונזי ב-17 באוגוסט 1995, העניקה אינדונזיה את עיטורי מלחמת העצמאות לחיילים הפקיסטנים לשעבר והעניקה את העיטור הגבוה ביותר Adipura למייסד של פקיסטן מוחמד עלי ג'ינה וממשלת פקיסטן.
מערכת היחסים של פקיסטן עם אינדונזיה התפתחה מאוד תחת גנרל איוב ח'אן. במהלך המלחמה ההודו-פקיסטנית של 1965, אינדונזיה הציעה לספק לפקיסטן עזרה צבאית, ולתפוס את איי אנדמן וניקובר בהודו כדי להסיח את דעתה מחזית קשמיר.
ב-8 במאי 2015, בת זוגו של שגריר אינדונזיה בפקיסטן, הרלי לוואוואטי בורחאן מוחמד, נהרגה בהתרסקות מסוקים באזור הצפוני ההררי של גילגית. בעלה, בורחאן מוחמד, שגריר אינדונזיה בפקיסטן, היה בין הפצועים, ובהמשך נפטר מפצעיו בבית חולים בסינגפור ב-19 במאי. בהתרסקות נהרגו גם דיפלומטים אחרים, שכללו את שגרירי נורווגיה והפיליפינים בפקיסטן, כמו גם את בת זוגו של דיפלומט מלזי.
שיתופי פעולה ביטחוניים

פקיסטן חתמה על מזכר הבנות בנושא שיתופי פעולה ביטחוניים (DCA). אחד ממונחי המפתח של ה-DCA הוא הצעה לאינדונזיה לקחת חלק בייצור משותף בין פקיסטן לסין של מטוס הקרב JF-17. אינדונזיה ופקיסטן מחליפות גם אנשי צבא לצורך אימונים.
שיתופי פעולה ביטחוניים > עתיד

על פי הודעה לעיתונות ב-4 בספטמבר 2018, שני הצדדים הסכימו לחזק, להרחיב ולגוון את שיתוף הפעולה הזה באמצעות כל הפורומים הזמינים. ה-JDCC הוא הפורום הגבוה ביותר לשיתוף פעולה ביטחוני בין שתי המדינות.
יחסי סחר

בשנת 2016 הסחר הדו-צדדי בין פקיסטן לאינדונזיה הגיע ל-2.3 מיליארד דולר. הייצוא הפקיסטני לאינדונזיה כולל קיננו, פירות ים, טקסטיל, בד כותנה, ציוד רפואי, אורז, חיטה ושטיחים ואילו אינדונזיה מייצאת שמן דקלים לפקיסטן. לשתי המדינות יש הסכם סחר מועדף, שנחתם בפברואר 2012.
יחסי אינדונזיה–צרפת

| יחסי אינדונזיה–צרפת |
| --- | --- |
אינדונזיה: צרפת


אינדונזיה: צרפת
שטח (בקילומטר רבוע)
1,904,569: 643,801
אוכלוסייה
284,049,195: 66,574,294
תמ"ג (במיליוני דולרים)
1,371,171: 3,030,904
תמ"ג לנפש (בדולרים)
4,827: 45,527
משטר
דמוקרטיה נשיאותית: רפובליקה נשיאותית למחצה ודמוקרטיה פרלמנטרית למחצה

יחסי אינדונזיה–צרפת הם היחסים הדו-צדדיים בין הרפובליקה הצרפתית לרפובליקה של אינדונזיה. הקשר העקיף בין צרפת לאינדונזיה החל בתקופת הודו המזרחית ההולנדית במהלך המאה ה-19. מאז 2011 שתי המדינות כוננו שותפות אסטרטגית.
היחסים בין שתי המדינות חשובים מכיוון ששניהם הם רפובליקות דמוקרטיות ושניהם בעלי השפעות גאופוליטיות משמעותיות בתחומם, צרפת היא חברה מרכזית באיחוד האירופי, כמו גם אינדונזיה עבור איגוד מדינות דרום-מזרח אסיה. היחסים הדיפלומטיים בין צרפת לאינדונזיה הם גם מרכיב מרכזי בפיתוח היחסים בין אינדונזיה לאיחוד האירופי ובין צרפת לאיגוד האומות הדרום-מזרח אסייתיות. שתי המדינות הן חברות ב-G-20.
על פי סקר השירות העולמי של ה-BBC ב–2013, 56% מהאינדונזים רואים את השפעתה של צרפת בצורה חיובית, כאשר רק 14% מביעים עמדה שלילית, אחת התפיסות החיוביות ביותר של צרפת באסיה ובפסיפיק לאחר השקפת דרום קוריאה ואוסטרליה.
היסטוריה

הקשר העקיף בין צרפת לאינדונזיה החל בתקופת הודו המזרחית ההולנדית במהלך המאה ה-19. במהלך מלחמות נפוליאון הולנד נפלה תחת האימפריה הצרפתית, וכך גם נחלותיה בהודו המזרחית. במשך תקופה קצרה בין 1806 ל-1811, אינדונזיה הייתה תחת ממשל צרפתי . בתקופת שלטונו של המושל הכללי הרמן וילם דנדלס, מימשה צרפת את השפעותיה הפוליטיות במזרח הודו דרך הרפובליקה ההולנדית. הקרב על ג'אווה נלחם בין הבריטים והרפובליקנים הצרפתים-הולנדים במהלך מלחמת ג'אווה האנגלו-הולנדית בשנת 1811.
המהפכה הצרפתית וממשלת הרפובליקה שלה גם שימשו השראה לתנועה הלאומנית המאוחרת יותר בראשית המאה ה-20. התפיסה הפוליטית של הרפובליקה של אינדונזיה הושפעה בחלקה מהמודל של הרפובליקה הצרפתית. אינדונזיה אימצה גם את מערכת המשפט הקונטיננטלית של נפוליאון באמצעות תיווך הולנדי. לאחר עצמאותה של אינדונזיה, כוננו היחסים הדיפלומטיים בשנת 1951.
ביקורים רמי דרג

נשיא אינדונזיה סוסיליו באמבאנג יודהויונו ביקר את מקבילו הצרפתי ניקולא סרקוזי בפריז בדצמבר 2009. שתי המדינות הסכימו להקים שותפות אסטרטגית בשנת 2011. ביולי 2011 ביקר בג'קרטה ראש ממשלת צרפת, פרנסואה פיון ופמלייתו. ב-29 במרץ 2017 ערך נשיא צרפת פרנסואה הולנד ביקור היסטורי באינדונזיה.
יחסים כלכליים

צרפת מקיימת במשך שנים רבות תוכנית לשיתוף פעולה עם אינדונזיה. במשך שלושים שנה בין 1967 ל-2007, צרפת סיפקה סיוע לאינדונזיה במסגרת הסדרי התיאום הבינלאומיים שהוקמו תחת הקבוצה הבין-ממשלתית באינדונזיה והקבוצה המייעצת באינדונזיה (CGI). במהלך התקופה (1992–2007) כאשר ה-CGI ביצע פעילויות, התקיימו לעיתים קרובות מפגשים שנתיים של ה-CGI בפריז.
בשנת 1986 הוקמה לשכת המסחר והתעשייה הצרפתית האינדונזית (IFCCI) במטרה לפתח ולקדם קשרים כלכליים, מסחריים וכלכליים בין צרפת לאינדונזיה.  בשנת 2011 הסתכם הסחר הדו-צדדי בין צרפת לאינדונזיה בסכום של 2.5 מיליארד דולר, וצרפת היא המשקיעה ה-13 בגודלה באינדונזיה. היבוא האינדונזי מצרפת כולל ציוד מטוסים, מכונות ומחשבים, ציוד אלקטרוני ודיוק, כימיה, קוסמטיקה ובושם, מזון, מתכת ומוצרי מתכות ותרופות. לעומת זאת, יבוא צרפת מאינדונזיה כולל מוצרי חקלאות, דגים, טקסטיל והנעלה. נכון לעכשיו יש כמאה חברות צרפתיות הפועלות באינדונזיה. חברות צרפתיות שפועלות בין היתר באינדונזיה הן טוטאל, מישלן, AXA, יורוקופטר, אייר פראנס וקרפור.
נציגויות דיפלומטיות

אינדונזיה מחזיקה בצרפת שגרירות בפריז בלבד וקונסוליה כללית במרסיי.
צרפת מחזיקה באינדונזיה שגרירות בג'קרטה ו-6 קונסוליות בבאליקפאפאן, באנדונג, דנפסאר, מדן, סורבאיה ויוגיאקרטה.
יחסי אירלנד–קוסובו

| יחסי אירלנד–קוסובו |
| --- | --- |
אירלנד: קוסובו


אירלנד: קוסובו
שטח (בקילומטר רבוע)
70,273: 10,887
אוכלוסייה
5,268,332: 1,682,095
תמ"ג (במיליוני דולרים)
545,629: 10,438
תמ"ג לנפש (בדולרים)
103,568: 6,206
משטר
רפובליקה

יחסי אירלנד–קוסובו הם יחסי החוץ בין אירלנד לקוסובו. קוסובו הכריזה על עצמאותה מסרביה ב-17 בפברואר 2008 ואירלנד הכירה בה ב-29 בפברואר 2008.
יחסים

ב-20 במאי 2011 הגיש שגריר אירלנד ג'ון דדי, המוצב בבודפשט שבהונגריה, את כתב האמנתו בפרישטינה בירת קוסובו.
פליטים

בשנת 1999 קלטה אירלנד 1,000 פליטים קוסוברים. מספר זה זכה לביקורת מצד נציבת זכויות האדם של האו"ם ונשיאת אירלנד לשעבר מרי רובינסון שכינתה זאת, השאננות והאנוכיות של האירים בקבלתם של 1,000 פליטים בלבד מקוסובו.
שמירת שלום

אירלנד שלחה שומרי שלום לקוסובו. זו הייתה הפעם הראשונה שאירלנד ציוותה כוח כזה בתוך נאט"ו במנדט פעולת תמיכה בשלום של האו"ם. בשנת 2007, בריגדיר אירי גרי הגרטי, מונה למפקד אחד מחמשת כוחות המשימה הרב-לאומיים. טקס נערך בקוסובו בשעות הצהריים ב-15 באפריל 2010 לציון סיום המעורבות הגדולה של אירלנד במשימת השלום של KFOR‏.
יחסי אירלנד–פקיסטן

| יחסי אירלנד–פקיסטן |
| --- | --- |
אירלנד: פקיסטן


אירלנד: פקיסטן
שטח (בקילומטר רבוע)
70,273: 796,095
אוכלוסייה
5,268,332: 252,259,078
תמ"ג (במיליוני דולרים)
545,629: 338,368
תמ"ג לנפש (בדולרים)
103,568: 1,341
משטר
רפובליקה: רפובליקה אסלאמית פדרלית ודמוקרטיה פרלמנטרית

יחסי אירלנד–פקיסטן הם היחסים הפוליטיים, הכלכליים והתרבותיים שבין הרפובליקה של אירלנד לבין הרפובליקה האסלאמית של פקיסטן.
סקירה כללית

באפריל 2004, כאשר אירלנד כיהנה כראשת המועצה האירופית (גוף בתוכו נכלל האיחוד האירופי), שר החוץ האירי "דיק" רוש, ציין כי על האיחוד האירופי לפעול יחד עם פקיסטן לחיזוק הדמוקרטיה שבה. באותו החודש, פקיסטן הקימה את שגרירותה בדבלין. בדצמבר 2004, שר המסחר הפקיסטני, הומאיון אחטר חאן, פגש את מייקל אהרון, השר האירי לענייני סחר בעת ביקורו בדבלין. חאן הביע שביעות רצון וסקר את שיתופי הפעולה במגזר זה בין המדינות. שני הצדדים דנו על שיפור התנאים הכלכליים והרפורמות הממשלתיות בפקיסטן.
בשנת 2005, אירלנד העניקה סיוע בשווי 5 מיליון יורו לממשלת פקיסטן לאחר רעידת האדמה בקשמיר. באפריל 2007, שתי הממשלות חתמו על מזכר הבנות בדבר הקמת מועצת עסקים פקיסטנית-אירלנדית משותפת. המזכר נחתם על ידי סגן יו"ר מועצת העסקים, השר האירי לענייני מסחר בינלאומי והשגריר האירי באסלאמאבאד בעבר.
קיימת קהילה גדולה של פקיסטנים באירלנד, רובם פעילים בתחום הרפואה בשל מחסור ממושך של רופאים באירלנד.
יחסים כלכליים

בשנת 2016, שווי הסחורה שיוצאה מאירלנד לפקיסטן הגיעה לסך 89.5 מיליון דולר אמריקאי והיא כללה תרופות, דם של בע"ח או בני אדם, תערובות ריחניות, מוצרי שיער, לתת, אוכל לבעלי חיים, כלים רפואיים, מכשירים אורתופדיים, מחשבים, טלפונים, צנטריפוגות, גבינה, חלב מרוכז, חמאה ועוד. באותה השנה, שווי הסחורה שיוצאה מפקיסטן לאירלנד הגיעה לסך 74.4 מיליון דולר אמריקאי והיא כללה תבלינים, אורז, מצעים, וילונות, בגדים וחליפות לגברים ונשים, מוצרים אפויים, מיצי פירות, ציוד ספורט, כלים רפואיים, צינורות ברזל, נעלי עור, בגדי עור, חלקי רכב ומטוסים ועוד.
ייצוג

אירלנד מיוצגת בפקיסטן בדרג הקונסולרי על ידי קונסוליה בקראצ'י, וכן השגרירות המייצגת את אירלנד נמצאת באנקרה, בירת טורקיה.
פקיסטן מיוצגת באירלנד על ידי שגרירות שהיא מחזיקה בדבלין, בירת המדינה.
כיכר ויקטוריה

| --- | --- |

 מיקום
 עיר:  בוקרשט 
 קואורדינטות:  44°27′10″N 26°05′09″E﻿ / ﻿44.4529°N 26.0858°E﻿ / 44.4529; 26.0858
  מפת מיקום  מפה מפורטת   (למפת בוקרשט מוגדלת) כיכר ויקטוריה(למפת בוקרשט רגילה) כיכר ויקטוריה  he tabBackground:;tabBorder:#aaa;defaultTab:0;
 
חזית מוזאון האיכר הרומני בכיכר ויקטוריה
כיכר ויקטוריה (ברומנית: Piaţa Victoriei) היא כיכר עירונית מרכזית בבוקרשט, בירת רומניה. הכיכר ממוקמת במגזר מס' 1 ומהווה הצטלבות של הרחובות דרך ויקטוריה, שדרות לסקר קטרג'יו, שדרות יאנוש הוניאדי (Iancu de Hunedoara), רחוב פריז, שדרות הטייסים, שדרות פאבל קיסליוב,  שדרות יון מיחאלאקה, רחוב בוזשט ושדרות ניקולאה טיטולסקו.
בכיכר ויקטוריה ממוקמים ארמון ויקטוריה ובו משכן ממשלת רומניה, המוזאון הלאומי של היסטוריה של הטבע על שם גריגורה אנטיפה, המכון להיסטוריה על שם ניקולאה יורגה, המוזאון לגאולוגיה, מוזאון האיכר הרומני וארמון העירייה.
לאונרד פולק

| --- | --- |

 לידה:  7 בנובמבר 1828 Wells, ארצות הברית 
 פטירה:  19 באוגוסט 1895 (בגיל 66) Polk, ארצות הברית 
 מקום קבורה:  בית הקברות של רוזהיל 
 תחום יצירה:  פיסול 
 צאצאים:  דאגלס פולק 
 חתימה:   
 
לאונרד פולק (באנגלית: Leonard Volk; ‏  7 בנובמבר 1828 - 19 באוגוסט 1895) היה פסל אמריקאי. הוא ידוע ביצירת אחת משתי מסכות החיים היחידות של נשא ארצות הברית אברהם לינקולן. ב-1867 הוא עזר להקים את האקדמיה לעיצוב בשיקגו ושימש כנשיא שלה עד 1878. הוא יצר פסלים מונומנטליים גדולים, ופסלים של דמויות ממלחמת האזרחים האמריקאית.
ביוגרפיה

פולק נולד במחוז המילטון, ניו יורק, לגארט ואליזבת פולק. תחילה הוא עבד במפעל שיש עם אביו בפיטספילד, מסצ'וסטס, לשם עברה המשפחה.
ביוגרפיה > נישואים ומשפחה

ב- 1855, פולק התחתן עם אמילי קינג בארלו, בתו של אונור (לבית דאגלס) וד"ר ג'ונתן קינג בארלו, ניו יורק. בן דודה של אימו, מצד אמה, סטיבן א. דאגלס, היה פוליטיקאי ידוע במדינה שהתמודד נגד הרפובליקני אברהם לינקולן כמועמד לנשיאות ב-1860.
בנו, דאגלס פולק (1856–1935), הפך לצייר דמיות ודיוקנאות. הוא למד אצל ז'אן-לאון ז'רום בפריז. מאוחר יותר הוא עזר להקים את בית הספר לעיצוב במיניאפוליס.
קריירה

בשנת 1848, פולק עבר מערבה ופתח סטודיו בסנט לואיס, מיזורי. מ-1855 עד 1857, סטיבן א. דאגלס, בן דודה של אשתו, תמך בנסיעת המשפחה לרומא כדי שפולק יוכל להמשיך בלימודים נוספים.
בשובו לארצות הברית ב-1857, פולק ומשפחתו התיישבו בעיר שיקגו, שם עזר להקים את האקדמיה לעיצוב של שיקגו, המקושרת לבית הספר לאמנות של שיקגו. במשך שמונה שנים, הוא שימש כמנהלו ולימד סטודנטים רבים, כולל אלברידג' אייר ברבנק, שזכה לציון בזכות יותר מ-1200 דיוקנאותיו של אינדיאנים.
בשנת 1860 עשה פולק מסכת חיים של אברהם לינקולן. רק אחת נוספת נוצרה, על ידי קלארק מילס ב-1865. בתחילת האביב 1860, במהלך ביקורו של לינקולן בשיקגו, פולק ביקש ממנו לשבת לפניו. האמן החליט להתחיל את היצירה ולעשות מסכת חיים. מאוחר יותר השתמש פולק במסכת החיים ובפסל החזה של 1860 כבסיס לגרסאות אחרות של פסלי לינקולן, כולל פסל בגודל מלא. מסכת החיים נוצלה גם על ידי אמנים אחרים.
באמצע מאי 1860, פולק נסע לספרינגפילד, אילינוי כדי להציג לבני הזוג לינקולן את הפסל שהושלם. באותה העת קיבל לינקולן את המועמדות לנשיאות של המפלגה הרפובליקנית. למחרת, פולק ביקש מלינקולן לאפשר יציקה של שתי ידיו, לשימוש בעבודות פיסול אחרות. הוא רצה שלינקולן יחזיק משהו כדי לדמות אחיזה של מסמך בידו הימנית. היציקה של ידו הימנית של לינקולן נעשתה כשהוא אחז בידית מטאטא. ידו השמאלית של לינקולן נוצקה מעט סגורה אך ריקה.
הערות שוליים

↑  Leonard Wells Volk, geni_family_tree, ‏2022-04-26
1 2 3  Chisholm, Hugh, ed. (1911). "Volk, Leonard Wells". Encyclopædia Britannica (11th ed.). Cambridge University Press.
↑  Harold Holzer, ‘Honest Abe’ wasn’t above raucous debates, savvy politics, CNN, ‏2016-03-10 (באנגלית)
| --- | --- |
בקרת זהויות :  NLI: 987007285830205171  ISNI: 0000 0000 6704 4906  LCCN: nr93027827  SNAC: w6xh02c4  ULAN: 500015298  VIAF: 19553072   WorldCat (עם VIAF): 19553072 
פסל החזה של לינקולן, 1860
לאונרד ססקינד

| --- | --- |
ססקינד ב-2009
ססקינד ב-2009
 לידה:  1 בינואר 1940  (בן 84) ניו יורק, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  אוניברסיטת קורנל (1965)  הסיטי קולג' של ניו יורק 
 מנחה לדוקטורט:  פיטר א. קרותרז 
 מוסדות:  אוניברסיטת ליידן (2004)  אוניברסיטת ליידן  ישיבה יוניברסיטי  אוניברסיטת תל אביב  אוניברסיטת סטנפורד 
 תלמידי דוקטורט:  ליסה דייסון, בהארט רטרה, Yonatan Zunger, Eduardo H. Fradkin, Ben Freivogel, שמואל אליצור 
 פרסים והוקרה:  פרס סאקורי (1998)  פרס פומרנצ'וק (2008)  פרס דיראק של המרכז הבינלאומי לפיזיקה תיאורטית (2023)  Science Writing Award 
 אתר רשמי
 תרומות עיקריות
 תורת המיתרים, העיקרון ההולוגרפי, כליאת צבע.
 
לאונרד ססקינד (באנגלית: Leonard Susskind; נולד ב-1940) הוא פיזיקאי יהודי-אמריקאי המתמחה בפיזיקה תאורטית, פרופסור באוניברסיטת סטנפורד. תחומי המחקר שלו כוללים את תורת המיתרים, תורת השדות הקוונטית, פיזיקה קוונטית-סטטיסטית וקוסמולוגיה קוונטית. ססקינד נחשב לאחד מאבות תורת המיתרים, על שהציע לראשונה, יחד עם יוצ'ירו נמבו והולגר בך נילסן, את הרעיון שחלקיקים עשויים להיות למעשה מצבים מעוררים של מיתרים יחסותיים. ססקינד הציע ב-1995, במסגרת תורת המיתרים, פירוש מדויק לעקרון ההולגרפי. כמו כן, היה לפיזיקאי הראשון שהגה את הרעיון של string theory landscape ("תמונת הנוף של תורת המיתרים") ב-2003.
ססקינד זכה בשנת 1998 בפרס סאקוריי לתאוריות בתחום פיזיקת החלקיקים, על "תרומתו החלוצית לפיתוח של מודלים של מיתרי חלקיקים האדרונים, תאוריות כיול סריגים, כרומודינמיקה קוונטית, ושבירת סימטריה דינמית". לדעת רעיו לתחום, ססקינד הטיל חותמו על המחקר המדעי, ביישמו "דמיון מבריק ומקורי במחקר התאורטי של טבע החלקיקים והכוחות האלמנטריים המרכיבים את העולם הפיזיקלי".
ביוגרפיה

ליאונרד ססקינד נולד למשפחה יהודית מניו יורק, בשנת 1940. הוא החל לעבוד כאינסטלטור בגיל 16, במקום אביו שחלה. לאחר מכן נרשם ללמודי הנדסה בסיטי קולג' של ניו יורק, שבמהלכם שינה את תחום לימודיו וסיים את התואר הראשון שלו, ב-1962, במחלקה לפיזיקה. את לימודיו המשיך באוניברסיטת קורנל, שם סיים את הדוקטורט ב-1965.
בין השנים 1966–1970 שימש ססקינד כאסיסטנט, ולאחר מכן כמרצה, במחלקה לפיזיקה בישיבה יוניברסיטי. לאחר מכן, העביר שנה באוניברסיטת תל אביב, משם חזר להרצות בישיבה יוניברסיטי, בה זכה בתואר פרופסור לפיזיקה. בשנת 1979 החל לכהן כפרופסור באוניברסיטת סטנפורד, כאשר בשנת 2000 החל לשמש על תקן הפרופסורה לפיזיקה של פליקס בלוך. החל משנת 2009 משמש גם כמנהל מכון סטנפורד לפיזיקה תאורטית.
ביוגרפיה > קריירה מדעית

ססקינד היה אחד מבין שלושת הפיזיקאים הנודעים שגילו בצורה עצמאית, בסביבות 1970, כי מודל התהודה הכפולה של גבריאל ונציאנו להתנהלות הכוח החזק ניתן לתיאור באמצעות מודל מכני קוונטי של מיתרים, והיה הראשון שהגה את הרעיון של תמונת הנוף של תורת המיתרים (string theory landscape). 
ססקינד תרם למספר תחומי מחקר פזיקליים שונים. מתרומותיו המרכזיות:
פיתוח עצמאי של מודל תורת המיתרים לפיזיקת החלקיקים
תאוריית כליאת הצבע בקווארקים
תאוריית שבירת הסימטריה המכונה לעיתים בשם "תאוריית הטכניקלור"
התאוריה הקוסמולוגית העצמאית, אם כי השנייה להיות מוצעת, של הבאריוגנזה
עקרון ההשלמה לחורים שחורים
השערת הקשירה האקראית (causal patch)
העיקרון ההולוגרפי
פיתוח תאוריית המטריקס (מודל המטריקס של בנקס, פישלר, שנקר וססקינד) כמודל שקול לתורת M, אשר מהווה אב-טיפוס מתמטי פורמלי של תורת M, וכלי לחקירת מאפייניה
הצגת רעיון יישום קשרי האנטרופיה ההולוגרפיים להסברת מבנה היקום הפיזיקלי
הרעיון של תמונת נוף אנטרופית של תורת מיתרים
ספרים

ססקינד הוא המחבר של מספר ספרי מדע פופולריים. בהם The Cosmic Landscap, ו- Black Hole War: My Battle with Stephen Hawking to Make the World Safe for Quantum Mechanics.
הערות שוליים

↑  Susskind, Leonard (1995). "The World as a Hologram". Journal of Mathematical Physics. 36 (11): 6377–6396. arXiv:hep-th/9409089. Bibcode:1995JMP....36.6377S. doi:10.1063/1.531249.
↑  פיטר ביירן, "קוסמולוגיה – הילד הרע של הפיזיקה", 21 ספט, 2011, מגזין סיינטיפיק אמריקן ישראל
↑  1998, J. J. Sakurai Prize
↑  Salisbury, David F. (11 במאי 1997). "Susskind wins prestigious Sakurai Prize in theoretical physics" (הודעה לעיתונות). Stanford University. {{cite press release}}:  (עזרה)
↑  ראו, קורות חייו של לאונרד ססקינד באתר המחלקה לפיזיקה של אוניברסיטת סטנפורד https://physics.stanford.edu/people/faculty/leonard-susskind
↑  ראו, Schwarz, String Theory: The Early Years,=2000
↑  Susskind, L. (1979). "Lattice models of quark confinement at high temperature". Physical Review D. 20 (10): 2610. Bibcode:1979PhRvD..20.2610S. doi:10.1103/PhysRevD.20.2610.
↑  Yao, W. -M. (2006). "Review of Particle Physics". Journal of Physics G: Nuclear and Particle Physics. 33 (1): 1. arXiv:astro-ph/0601168. Bibcode:2006JPhG...33....1Y. doi:10.1088/0954-3899/33/1/001.
↑  Biography, American Physical Society website (last accessed November, 2013)
↑  (Andrei Sakharov's work was first, but was mostly unknown in the Western hemisphere)
↑  Susskind, L . (1993). "String theory and the principle of black hole complementarity". Physical Review Letters. 71 (15): 2367–2368. arXiv:hep-th/9307168. Bibcode:1993PhRvL..71.2367S. doi:10.1103/PhysRevLett.71.2367. PMID 10054662.
↑  Bousso, R. (2002). "The holographic principle". Reviews of Modern Physics. 74 (3): 825. arXiv:hep-th/0203101. Bibcode:2002RvMP...74..825B. doi:10.1103/RevModPhys.74.825.”The insistence on unitarity in the presence of black holes led 't Hooft (1993) and Susskind (1995b) to embrace a more radical, holographic interpretation of ...”
↑  Banks, T.; Fischler, W.; Shenker, S. H.; Susskind, L. (1997). "M theory as a matrix model: A conjecture". Physical Review D. 55 (8): 5112. arXiv:hep-th/9610043. Bibcode:1997PhRvD..55.5112B. doi:10.1103/PhysRevD.55.5112.
| --- | --- |
בקרת זהויות :  NLI: 987007307107305171  PLWABN: 9810661304505606  BIBSYS: 5029554  BNE: XX4606553  BnF: cb15534502c (data)  CANTIC: a1166454x  dblp: 276/4924  GND: 136831087  ICCU: UFIV159168  ISNI: 0000 0001 1055 4216  LCCN: n2005048022  LNB: 000311474  MusicBrainz: 136a5fe8-946a-4187-ba5d-1c4086716cfc  MGP: 212986  NDL: 01073302  NKC: jo2013761708  NLK: KAC201106297  NTA: 139928383  RERO: 02-A011876361  SUDOC: 094474605  VIAF: 242432436   WorldCat (עם VIAF): 242432436
ישראל כאומת הזנק

אומת הזנק (באנגלית: Start-Up Nation) הוא תיאור לפיתוח, חדשנות והצלחה עסקית מהירה בתחומים רבים לצד הון אנושי איכותי במדינה מסוימת.
מדינת ישראל זכתה בכינוי אומת הזנק בעקבות הצלחתן של חברות הזנק ישראליות רבות אשר ביססו את מעמדן בזירה הבינלאומית כפורצות דרך במספר רב של תחומים, ביניהם: תקשורת, אינטרנט, תוכנה, מערכות רפואיות, חקלאות, ביוטכנולוגיה, ביטחון, התפלת מים, דפוס דיגיטלי ועוד.
ההון האנושי האיכותי, היכולות הטכנולוגיות, התרבות היזמית והחדשנות הנועזת לצד המחויבות הממשלתית לתמיכה בפעילות מו"פ פורצת דרך, ממצבים את ישראל בפסגת עולם היזמות הטכנולוגית, כל זאת בתנאי אי-ודאות ביטחונית תוך ניהול מספר מלחמות, בעוד אוכלוסייתה גדלה בקצב מהיר.
הובלה עולמית במחקר ופיתוח

ישראל ניצבת במקום הראשון בעולם בהוצאה הלאומית למו"פ אזרחי כשיעור מהתמ"ג, משקל המגזר העסקי בפעילות המו"פ בישראל הוא הגבוה ביותר מבין מדינות ה-OECD והוא משקף את סביבת החדשנות המשגשגת במגזר הפרטי.
| שנה | הוצאות המדינה | אחוז העלייה |
| --- | --- | --- |
| 2016 | 55.05 מיליארד |  |
| 2017 | 57.80 מיליארד | 5% |